**Zápisnica z neplánovaného zasadnutia Obecného zastupiteľstva v obci Hrabovke**

**konaného dňa 21.10.2020 o 15.00 hod.**

**Prítomní:** Eva Mráziková, starostka obce

**Poslanci:** Lukáš Hamaj, Ivan Čulen, Ing. Peter Hladký, Róbert Chmelina, Zdenko Vrzala

**Hlavná kontrolórka:** neprítomná ospravedlnila sa

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Žiadosť o návratnú finančnú výpomoc 2020
4. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá konštatovala, že vzhľadom na prítomnosť všetkých poslancov je zasadnutie OZ uznášania schopné. Starostka oboznámila prítomných s programom zasadnutia obecného zastupiteľstva. Predložený návrh programu poslanci **schválili** .

**Hlasovanie:**

**Prítomní: 5 Za: 5 Proti: 0 Zdržal sa:** **0**

**2. Určenie zapisovateľa a overovateľov zápisnice**

Starostka určila overovateľov zápisnice: Lukáš Hamaj, Ing. Peter Hladký

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 5 Za: 5 Proti: 0 Zdržal sa:** **0**

**3. Žiadosť o návratnú finančnú výpomoc 2020**

Starostka zvolala neplánované zasadnutie obecného zastupiteľstva na podnet poslanca pána Ivana Čulena, aby sa znova prerokovala žiadosť o návratnú finančnú výpomoc 2020, ktorú poskytuje Ministerstvo financií Slovenskej republiky v dôsledku výpadu podielových daní z dôvodu pandémie, ktorá začala začiatkom roka 2020, nakoľko na predchádzajúcom zasadnutí viacerí poslanci nepochopili vysvetlenie p. starostky k danému bodu programu.

a) Najskôr bolo potrebné zrušiť uznesenie č. 26/2020 zo dňa 29.9.2020, ktorým obecné zastupiteľstvo v Hrabovke **neschválilo** podanie „ Žiadosti o návratnú finančnú výpomoc 2020“ za obec Hrabovka. Starostka dala hlasovať a poslanci hlasovaním toto uznesenie zrušili.

**Hlasovanie:**

**Prítomní: 5 Za: 4 Proti: 0 Zdržal sa:** 1

b) Starostka predložila návrh na schválenie prijatia bezúročnej návratnej finančnej výpomoci od štátu.

**Dôvodová správa:** V súvislosti s negatívnym vývojom hospodárenia obcí a vyšších územných celkov v roku 2020 ovplyvneným predovšetkým pandémiou ochorenia COVID-19 má vláda Slovenskej republiky záujem kompenzovať výpadok príjmov subjektom územnej samosprávy. Reagujúc na výrazný pokles výberu dane z príjmov fyzických osôb v nadväznosti na schválené uznesenie vlády Slovenskej republiky č. 494 z 12. augusta 2020 budú poskytované bezúročné návratné finančné výpomoci subjektom územnej samosprávy na výkon ich samosprávnych pôsobností. Návratná finančná výpomoc (ďalej len „NFV“) sa poskytne na základe žiadosti obce alebo vyššieho územného celku maximálne do výšky výpadku dane z príjmov fyzických osôb v roku 2020 podľa prognózy Ministerstva financií Slovenskej republiky (ďalej len „ministerstvo financií“) z júna 2020. Pre našu obec je výpadok podľa MF SR vyčíslený na 5388,- € s dobou splácania 4 roky, od roku 2024 do roku 2027 s možnosťou odpustenia splátok na základe rozhodnutia vlády. Prostriedky sa môžu použiť na výkon samosprávnych pôsobností z dôvodu kompenzácie výpadku dane z príjmov fyzických osôb v roku 2020 v dôsledku pandémie ochorenia COVID-19. Prijaté prostriedky z NFV možno použiť na kompenzáciu výdavkov vyčerpaných subjektom územnej samosprávy v priebehu roka 2020. Žiadosti sa predkladajú v termíne do 31. októbra 2020. Poskytnuté peňažné prostriedky možno použiť do 31. decembra 2020.

Na základe rozpravy starostky a poslancov sa prítomní poslanci dohodli, že suma 5388,- € bude zohľadnená pri tvorbe rozpočtu na rok 2021, s tým, že navrhujú použitie tejto sumy na rekonštrukciu sociálnych zariadení v budove obecného úradu. Poslanec Chmelina navrhol, aby toto bolo predmetom rokovania na ďalšom zastupiteľstve, kde bude riešený návrh rozpočtu na rok 2021.

**Hlasovanie:**

**Prítomní: 5 Za: 5 Proti: 0 Zdržal sa:** 0

**4. Záver**

Starostka poďakovala prítomným poslancom za účasť na rokovaní obecného zastupiteľstva.

**Obecné zastupiteľstvo v Hrabovke**

**Uznesenie č. 28-30**

Z neplánovaného zasadnutia OZ v Hrabovke dňa 21.10.2020

***K bodu: Otvorenie zasadnutia***

**Uznesenie č. 28/2020**

Obecné zastupiteľstvo v Hrabovke **s c h v a ľ u j e** navrhnutýprogram zasadnutia obecného zastupiteľstva.

V Hrabovke, 21.10.2020

Eva Mráziková

starostka obce

***K bodu: Určenie zapisovateľa a overovateľov zápisnice***

**Uznesenie č. 29/2020**

Obecné zastupiteľstvo v Hrabovke **s c h v a ľ u j e** overovateľov Lukáš Hamaj,Ing. Peter Hladký a zapisovateľku pracovníčku OcÚ Mgr. Janku Štefánkovú.

V Hrabovke, 21.10.2020

Eva Mráziková

starostka obce

***K bodu: Žiadosť o návratnú finančnú výpomoc 2020***

**Uznesenie č. 30/2020**

a) Obecné zastupiteľstvo v Hrabovke **ruší** prijaté uznesenie č. 26/2020 zo dňa 29.9.2020.

b) Obecné zastupiteľstvo **schvaľuje** prijatie bezúročnej návratnej finančnej výpomoci zo štátnych finančných aktív poskytnutej MF SR v súlade s § 13 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov vo výške 5388 €, určenej na výkon samosprávnych pôsobností ako kompenzácie výpadku dane z príjmov fyzických osôb v roku 2020 v dôsledku pandémie ochorenia COVID- 19, bez zabezpečenia a so splatením počas štyroch rokov; prvá splátka v roku 2024 a posledná splátka v roku 2027.

V Hrabovke, 21.10.2020

Eva Mráziková

starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Hamaj** | **Chmelina** | **Čulen** | **Hladký** | **Vrzala** |
| 28/2020 | **I** | **I** | **I** | **I** | **I** |
| 29/2020 | **I** | **I** | **I** | **I** | **I** |
| 30/2020 a) | **I** | **O** | **I** | **I** | **I** |
| 30/2020 b) | **I** | **I** | **I** | **I** | **I** |
|  |  |  |  |  |  |

**Vysvetlivky: I - za O – zdržal sa**

**X - proti N - neprítomní**

Overovatelia:

Lukáš Hamaj .........................................

Ing. Peter Hladký .........................................

Zapísala:

Mgr. Janka Štefánková .........................................

Eva Mráziková starostka obce